L 37/18
SL
Uradni list Evropske unije
18.2.2022
(12)
Poljska je Komisijo obvestila o izbruhih okužbe z RABV v več regijah Mazovijskega vojvodstva in Svetokriškega vojvodstva, ki sta trenutno navedeni kot območji s statusom prost okužbe v delu I Priloge III k Izvedbeni uredbi (EU) 2021/620.
Zato bi bilo treba prizadete regije črtati z navedenega seznama in ustrezno spremeniti vnos za navedeno državo članico na navedenem seznamu.
(13)
V zvezi z okužbo z RABV sta Poljska in Romunija Komisiji predložili vlogi za odobritev njihovih programov izkoreninjenja.
Po oceni Komisije je bilo ugotovljeno, da navedene vloge izpolnjujejo merila iz poglavja 2 dela II Delegirane uredbe (EU) 2020/689 za odobritev programov izkoreninjenja.
Zato bi bilo treba države članice ali njihova območja, zajeta v navedenih programih izkoreninjenja, v delu II Priloge III k Izvedbeni uredbi (EU) 2021/620 navesti kot države članice ali njihova območja z odobrenim programom izkoreninjenja okužbe z RABV.
(14)
V zvezi z okužbo z BVD so Avstrija, Finska in Švedska Komisiji predložile informacije, ki dokazujejo, da so pogoji za priznanje statusa prost okužbe z BVD iz Delegirane uredbe (EU) 2020/689 izpolnjeni za celotno ozemlje države.
Poleg tega je Nemčija Komisiji predložila informacije, ki dokazujejo, da so pogoji za priznanje statusa prost okužbe z BVD za nekatera območja na njenem ozemlju izpolnjeni.
Nemčija je Komisiji predložila tudi vloge za odobritev programov izkoreninjenja za druga območja na njenem ozemlju.
Po oceni Komisije je bilo ugotovljeno, da navedene vloge izpolnjujejo merila iz poglavja 2 dela II Delegirane uredbe (EU) 2020/689 za odobritev statusa prost bolezni oziroma za odobritev programov izkoreninjenja za BVD.
Zato bi bilo treba navedene države članice ali njihova območja v Prilogi VII k Izvedbeni uredbi (EU) 2021/620 ustrezno navesti kot države članice s statusom prost okužbe z BVD ali z odobrenim programom izkoreninjenja BVD.
(15)
Španija je Komisijo obvestila o izbruhih okužbe z BTV, serotipom 4, v avtonomni skupnosti Kastilja - Manča, ki so prizadeli regije Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújar in Linares v avtonomni skupnosti Andaluzija.
Izbruhi so prizadeli tudi regije Almadén, Almodóvar del Campo in Piedrabuena v avtonomni skupnosti Kastilja Manča, pa tudi pokrajino Badajoz in regije Coria, Valencia de Alcántara, Cáceres in Trujillo y Logrosán (Zorita) v avtonomni skupnosti Extremadura.
Navedene prizadete regije, ki se nahajajo v avtonomni skupnosti Andaluzija, v avtonomni skupnosti Extremadura oziroma v avtonomni skupnosti Kastilja - Manča, so trenutno v delu I Priloge VIII k Izvedbeni uredbi (EU) 2021/620 navedene kot območja s statusom prost okužbe z BTV.
Navedenim regijam bi bilo treba odvzeti status prost okužbe z BTV in ustrezno spremeniti vnos za Španijo na navedenem seznamu.
(16)
Poleg tega je Portugalska Komisijo obvestila o izbruhih okužbe z BTV, serotipom 4, v okrožjih Castelo Branco in Setubal.
Ker se okrožji Castelo Branco in Setubal kot del Portugalske nahajata na območjih s statusom prost okužbe, navedenih v delu I Priloge VIII k Izvedbeni uredbi (EU) 2021/620, bi jima bilo treba odvzeti status prost okužbe z BTV, vnos za Portugalsko na navedenem seznamu pa ustrezno spremeniti.
(17)
Poleg tega je Španija v zvezi z okužbo z BTV Komisiji predložila vlogo za odobritev neobveznega programa izkoreninjenja.
Po oceni Komisije je bilo ugotovljeno, da navedena vloga izpolnjuje merila iz poglavja 2 dela II Delegirane uredbe (EU) 2020/689.
Zato bi bilo treba območja, zajeta v navedenih programih izkoreninjenja, v delu II Priloge VIII k Izvedbeni uredbi (EU) 2021/620 navesti kot območja z odobrenim programom izkoreninjenja okužbe z BTV.
(18)
V zvezi z boleznijo vodnih živali infekciozne hematopoetske nekroze (IHN) je Danska obvestila Komisijo, da pogoji za ohranitev statusa prost bolezni na njenem celotnem ozemlju niso več izpolnjeni.
Danska je navedena v delu I Priloge XIII k Izvedbeni uredbi (EU) 2021/620.
Vnos za Dansko bi bilo zato treba črtati z navedenega seznama.